અમદાવાદ: અમદાવાદ મ્યુનિ. કોર્પોરેશનમાં કૌભાંડોની નવાઈ નથી. કોર્પોરેશનમાં જો ભ્રષ્ટ નીતિ-રીતિ પર લગામ કસાઈ હોત તો અમદાવાદ ક્યારનુું ‘ગ્રીન અમદાવાદ’ બનીને ઉનાળાની અાવી કાળઝાળ ગરમીમાં શેકાતા નાગરિકોને લીલાંછમ વૃક્ષોની શીતળ છાંય અાપી શક્યું હોત, પરંતુ અાજે પણ ‘ગ્રીન અમદાવાદ’નાં ધુપ્પલ ચલાવાય છે, કેમ કે વૃક્ષારોપણ માટે દર વર્ષે લાખો રૂપિયાના ખર્ચે ‘ટ્રીગાર્ડ’ ખરીદાતાં હોવા છતાં જે પ્રકારે શહેરમાં સિમેન્ટ-કોંક્રીટનું જંગલ ફેલાયું છે તેને જોતાં અા ટ્રીગાર્ડ જાય છે ક્યાં તેવો પ્રશ્ન જાણકાર વર્તુળોમાં ચર્ચાઈ રહ્યો છે.